Lease of Land
Material: papyrus
Place: Pakerke oder Oxyrhynchos
Categories: Vertrag
Pacht
Land
Wechsel (Frucht)
[ἐμίσ]θωσεν Ἱερακ[ί]ων Ἱερακίωνος ἀπʼ Ὀ
[ξυρύγχ]ων πόλεως ἀγορανομήσας τῆς αὐτῆς 
[πόλεω]ς Τεῶτι Σαραπάμμωνος μητρὸς 
.....ατος καταγεινομένῳ ἐν κώμῃ Πα
[κέρκη] ἀπηλιώτου τοπαρχίας εἰς ἔτη 
[τέσσα]ρα  ἀπὸ τοῦ ἐνεστῶτος ϛ  τὰς 
[ὑπαρχο]ύσας αὐτῷ περὶ τὴν Πακέρκη ἀρού
[ρας πέν]τε , ὥστε τῷ μὲν ἐνεστῶτι ϛ  
[καὶ η ] σπεῖραι πυρῷ ἐκφορίου κατʼ ἔτος 
[κατʼ ἄ]ρουραν ἀνὰ πυροῦ ἀρτάβας ἕξ , τῷ δὲ 
[ἑξῆ]ς ζ  καὶ θ  ξυλαμῆσαι χλω
[ροῖς φό]ρου ὡσαύτως κατʼ ἔτος κατʼ ἄρου
[ραν ἀνὰ] δραχμὰς τριάκοντα δύο . ὁμο
[λογεῖ δὲ] ὁ μεμισθωμένος αὐτόθι 
[ἐσχηκέναι] καὶ παραμεμετρῆσθαι παρὰ 
[τοῦ γεο]ύχου ἐν πρ[ο]χρείᾳ εἰς σπέρμα 
[ὑπὲρ τῆ]ς γῆς μόνου τοῦ ἐνεστῶτος ἔτους 
[πυροῦ ἀρ]τάβας ἑπτά , ὧν τὰς ἴσας ἐπά
[ναγκο]ν ἀποδώσει αὐτῷ ἅμα τοῖς τῆς 
[γῆς ἐκ]φορίοις τῷ Παῦνι μηνὶ τοῦ αὐτοῦ 
[ἐνεστ]ῶτος ἔτου[ς] μέτρῳ ᾧ παρείληφεν 
[ἀκίνδ]υνα πάντα [π]αντὸς κινδύνου, 
[τῶν] τῆς γῆς δη[μ]οσίων ὄντων πρὸς 
[τὸν γεο]ῦχον, ὃν [κ]αὶ κυριεύειν τῶν 
[καρπ]ῶν ἕως τὰ κατʼ ἔτος ὀφειλόμε
[να κο]μίσηται. ἐὰν δέ τις ἀπὸ τοῦ ἰσιόν
[τος][ ἔ]τους, ὃ μὴ ε[ἴ]η, ἄβροχος γένηται 
[παρα]δεχθήσετα[ι] τῷ μεμισθωμένῳ, 
[ὃς β]εβαιουμένη[ς] τῆς μισθώσεως 
[ἀπο]δότω τὰ ἐκ[φ]όρια καὶ τοὺς φόρους 
[κα]τʼ ἔτος μηνὶ [Π]αῦνι, τὸν δὲ πυρὸν 
[ἐ]φʼ ἅλω τῆς Πακέρκη νέον καθαρὸν 
ἄδολον ἄκρειθον κεκοσκινευμένον 
μέτρῳ τετραχοινείκῳ παραλημ
πτικῷ τοῦ γεούχου, τῆς μετρήσεως 
γ[ε]ινομένης ὑπ[ὸ τῶν] παρʼ αὐτοῦ, καὶ ἡ πρᾶ
ξ[ι]ς ἔ[σ]τω ἔκ τε αὐτοῦ καὶ ἐκ τῶν ὑπαρ
χόντων αὐτῷ πάντων, ἐπ[ὶ] τῷ τὸν 
αὐτὸν μεμισθωμένον παραδῶναι τὴν 
γ[ῆν] τῷ ἐσχάτῳ ἐνιαυτῷ τεθρυοκο
πημένην καὶ κα[θ]αρὰν ἀπὸ θρύου καὶ δεί
σης πάσης. κυρία ἡ μίσθωσις.  ϛ
Αὐτοκράτορος Καίσαρος Λουκίου Σεπτιμίου 
Σεουήρου Εὐσεβοῦς Περτίνακος Σεβαστοῦ 
Ἀραβικοῦ Ἀδιαβηνικοῦ καὶ Μάρκου Αὐρηλίου 
Ἀντωνείνου Καίσαρος ἀποδεδειγμένου 
 Αὐτοκράτορος Ἁθὺρ η.  Τεῶς Σαρα
πάμμωνος μεμίσθωμαι ἐπὶ 
τὰ τέσσαρα  ἔτη τὴν γῆν ἐκφορί
ου καὶ φόρου κ[α]τʼ ἄρουραν κατʼ ἔτος 
τῆς μὲν ἐν π[υ]ρῷ διετίας ἀνὰ πυ
ροῦ ἀρτάβας ἕξ , [τ]ῆς δὲ ἐν χλω
ροῖς ἀνὰ δραχμὰς τριάκοντα 
δύο , καὶ ἔσχον τὰς τῶν σπερμάτων 
πυροῦ ἀρτάβας [ἑπ]τὰ  καὶ ἀποδώσω 
πάντα ὡ[ς π]ρ[όκειτα]ι. Πτολεμαῖος Διο
νυσίου ἔγραψα [ὑπὲρ] αὐτοῦ μὴ εἰδ[ό]
τος γράμματα.